Starlink

An Starlink sarong konstelasyon satelayt internet na pig'ooperar kan SpaceX, na nagtataong satelayt Internet na nakakaantos sa 50ng nasyon. Katuyohan man kaiyan an paglilingkod sa telepono sa bilog na kinaban pakalihis nin 2023. Nagpoon an SpaceX na maglansar nin mga satelayt Starlink kan 2019. Kan Pebrero 2023, an Starlink kompwesto nin labing 3,580 lagduan na mga satelayt sa hababang orbita kan Daga (EO), na nakikikomunikar sa designadong mga transceiver sa daga. Sa kabilogan, haros 12,000 na satelayt an isinaplanong malungkas, na may posibilidad na sa huri mapalawig nin 42,000. Ipinaisi kan SpaceX an labing sarong milyon na suskritor kan Disyembre 2022.

An pasilidad sa satelayt kan SpaceX sa Redmond, Washington yaon an pagsaligsig sa Starlink, pagparambong, manufacturing, asin orbit control team. An gastos sa dekadang lawig na proyekto sa pagdesenyo, paghaman, asin pagdedebosyon sa konstelasyon tinataya ni SpaceX kan Mayo 2018 na kisuerra US$10 bilyon. 
An SpaceX naglalaom nin labing $30 bilyones sa revenue pag-abot nin 2025 sa konstelasyon kaiyan, mantang linalaoman na maabot an $5 bilyones sa iyo man sanang taon.

An mga astronomo nagpalataw nin mga kahaditan manongod sa pwedeng magin epekto kan konstelasyon sa nakabase sa dagang astronomiya asin kun pano an mga satelayt makadugang sa dati nang suruknong nang kamugtakan. Pigpurbaran kan SpaceX na imitigar an astronomiya na mga bagay sa paagi kan pag-implementar nin nagkapirang gira sa mga satelayt nin Starlink na an katuyuhan iyo na mahira an saindang kaliwanagan sa panahon nin operasyon. An mga satelayt may darang krypton o argon-fueled Hall thrusters na nagtogot sainda na magde-orbit sa katapusan kan saindang buhay. Saro pa, an mga satelayt dinisenyo sa autonomong paglikay sa mga kolisyon na basado sa pinakarhay na mga datos.

Toltolan